section_heading: PlayStation Network
paragraph_text: Kao pandan Microsoftovom Xbox Live servisu, Sony je uspostavio PlayStation Network, koji je od 2010. godine dostupan i u Hrvatskoj. Ovaj servis je besplatan samo na PS3, dok se na ostalim PlayStation konzolama plaća. PSN omogućava svojim korisnicima multiplayer (igranje putem mreže). Sony je kasnije predstavio PlayStation Plus pretplatu. Ta pretplata je korisnicima PS3 konzole dala razne pogodnosti (npr. svaki mjesec korisnik je dobio nekoliko besplatnih igara u digitalnom obliku). Na drugim PlayStation konzolama ova pretplata je jedini način na koji korisnici mogu pristupiti multiplayer komponenti svojih igara.